stanford-oval/wikipedia huggingface dataset:
เกาลูน อุบัติรักปริศนาลับ

ซีรีส์มังงะของญี่ปุ่น
| --- | --- |
เกาลูน อุบัติรักปริศนาลับ
九龍ジェネリックロマンス (Kūron Jenerikku Romansu)
แนว: วีรคติ บันเทิงคดีแนววิทยาศาสตร์ เสี้ยวชีวิต
มังงะ
เขียนโดย: จุน มายูซึกิ
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: ยัง จัมป์ คอมิกส์
นิตยสาร: ยัง จัมป์ รายสัปดาห์
กลุ่มเป้าหมาย: เซเน็ง
ตีพิมพ์ตั้งแต่: 7 พฤศจิกายน พ.ศ. 2562 – ปัจจุบัน
จำนวนเล่ม:  10  9
อนิเมะโทรทัศน์
กำกับโดย: โยชิอากิ อิวาซากิ [ja]
เขียนบทโดย: จิน ทานากะ
ดนตรีโดย: เรียวเฮ ซาตากะ [ja]
สตูดิโอ: อาร์โว แอนิเมชั่น
เครือข่าย: ทีวีโตเกียว
ฉาย:  5 เมษายน พ.ศ. 2568  –  กำหนดการ
ภาพยนตร์ฉบับคนแสดง
กำกับโดย: จิฮิโระ อิเคดะ [ja]
สตูดิโอ: โรบอต
ฉาย: 2568 (2025)
เกาลูน อุบัติรักปริศนาลับ (ญี่ปุ่น: 九龍ジェネリックロマンス, โรมาจิ: Kūron Jenerikku Romansu) เป็นมังงะที่เขียนและวาดภาพประกอบโดยจุน มายูซึกิ เรื่องนี้ได้รับการตีพิมพ์เป็นตอนๆ ในนิตยสารยัง จัมป์ รายสัปดาห์ของสำนักพิมพ์ชูเอชะตั้งแต่เดือนพฤศจิกายน พ.ศ. 2562 เรื่องราวเกิดขึ้นที่เมืองกำแพงเกาลูนในฮ่องกง ซีรีส์อนิเมะทางโทรทัศน์โดยสตูดิโออาร์โว แอนิเมชั่น มีกำหนดออกอากาศในเดือนเมษายน พ.ศ. 2568 และภาพยนตร์ฉบับคนแสดงมีกำหนดเข้าฉายในโรงภาพยนตร์ญี่ปุ่นในไตรมาส 3 ของปีเดียวกัน
การผลิต

มายูซึกิเล่าว่าเธอมีความคิดที่จะเขียนซีรีส์เกี่ยวกับเมืองกำแพงเกาลูน ขณะที่ผลงานก่อนหน้านี้ของเธอเส้นทางชีวิต ลิขิตหัวใจ กำลังอยู่ในระหว่างตีพิมพ์อยู่ เธอชอบเรื่องรายของเมืองกำแพงเกาลูนและได้เรียนรู้เกี่ยวกับเรื่องนี้เป็นครั้งแรกจากเกมเกาลูน เกทเมื่อตอนที่เธอยังเด็ก
สื่อ > มังงะ

เกาลูน อุบัติรักปริศนาลับเขียนและวาดภาพประกอบโดยจุน มายูซึกิ เริ่มลงพิมพ์ในนิตยสารยัง จัมป์ รายสัปดาห์ของสำนักพิมพ์ชูเอชะ เมื่อวันที่ 7 พฤศจิกายน พ.ศ. 2562 ชูเอชะได้รวบรวมตอนต่างๆ ตีพิมพ์เป็นเล่ม(ทังโกบง) โดยเล่มแรกได้รับการตีพิมพ์และจำหน่ายเมื่อวันที่ 19 กุมภาพันธ์ พ.ศ. 2563 ณ วันที่ 18 ตุลาคม พ.ศ. 2566 ได้ตีพิมพ์ไปแล้วจำนวน 10 เล่ม ได้รับการแปลและตีพิมพ์เป็นภาษาไทยโดยสำนักพิมพ์สยามอินเตอร์คอมิกส์
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  19 กุมภาพันธ์ พ.ศ. 2563 | 978-4-08-891488-6 | — | 978-616-589-302-2 |
| 2 |  17 กรกฎาคม พ.ศ. 2563 | 978-4-08-891532-6 | — | 978-616-589-657-3 |
| 3 |  19 พฤศจิกายน พ.ศ. 2563 | 978-4-08-891728-3 | — | 978-616-597-192-8 |
| 4 |  19 กุมภาพันธ์ พ.ศ. 2564 | 978-4-08-891829-7 | — | 978-616-597-251-2 |
| 5 |  18 มิถุนายน พ.ศ. 2564 | 978-4-08-892012-2 | — | 978-616-597-418-9 |
| 6 |  19 พฤศจิกายน พ.ศ. 2564 | 978-4-08-892131-0 | — | 978-616-597-813-2 |
| 7 |  18 พฤษภาคม พ.ศ. 2565 | 978-4-08-892271-3 | — | 978-616-605-358-6 |
| 8 |  19 ธันวาคม พ.ศ. 2565 | 978-4-08-892433-5 | — | 978-616-605-359-3 |
| 9 |  19 ตุลาคม พ.ศ. 2566 | 978-4-08-892863-0 | — | 978-616-605-537-5 |
| 10 |  18 ตุลาคม พ.ศ. 2567 | 978-4-08-893267-5 | — | — |
| 11 |  17 เมษายน พ.ศ. 2568 | 978-4-08-893715-1 | — | — |
สื่อ > อนิเมะ

ในเดือนตุลาคม พ.ศ. 2567 มีการประกาศว่าซีรีส์นี้จะได้รับการดัดแปลงเป็นซีรีส์อนิเมะทางโทรทัศน์และมีกำหนดฉายในปี พ.ศ. 2568 ผลิตโดยสตูดิโออาร์โว แอนิเมชั่น และกำกับโดยโยชิอากิ อิวาซากิ [ja] เขียนบทโดยจิน ทานากะ ออกแบบตัวละครโดยยูกะ ชิบาตะ [ja] กำกับศิลป์โดยยูจิ คาเนโกะ และเพลงประกอบทีาแต่งโดยเรียวเฮ ซาตากะ [ja] มีกำหนดออกอากาศในวันที่ 5 เมษายน พ.ศ. 2568 ทางช่องทีวีโตเกียวและช่องอื่นๆ  เพลงเปิดของเรื่องคือ "Summertime Ghost" (サマータイムゴースト, Samātaimu Gōsuto) ร้องโดยเวนส์เดย์ แคมพาเนลลา ในขณะที่เพลงปิดของเรื่องคือ "Koi no Retronym" (恋のレトロニム, Koi no Retoronimu) ร้องโดยเมคาคุชิ [ja]
สื่อ > ภาพยนตร์ฉบับคนแสดง

ในเดือนตุลาคม พ.ศ. 2567 มีการประกาศว่าซีรีส์นี้จะได้รับการดัดแปลงเป็นภาพยนตร์ฉบับคนแสดง ภาพยนตร์เรื่องนี้จะได้รับการผลิตโดยโรบอทและกำกับโดยจิฮิโระ อิเคดะ [ja] และมีกำหนดฉายในโรงภาพยนตร์ที่ญี่ปุ่นในไตรมาสที่ 3 ปี พ.ศ. 2568
ผลตอบรับ

ในปี พ.ศ. 2563 มังงะเรื่องนี้เป็นหนึ่งใน 50 เรื่องที่เข้าชิงรางวัล Next Manga Awards ครั้งที่ 6 เกาลูน อุบัติรักปริศนาลับติดอันดับที่ 3 ในรายชื่อมังงะที่ดีที่สุดสำหรับผู้อ่านชายในหนังสือโคโนะ มังงะ กา ซูโงอิ!ของทาการาจิมาชะประจำปี 2021 เกาลูน อุบัติรักปริศนาลับได้รับการเสนอชื่อเข้าชิงรางวัลมังงะ ไทโช ครั้งที่ 14 ในปี พ.ศ. 2564 และได้อันดับที่ 9 ด้วยคะแนน 46 คะแนน
แหล่งข้อมูลอื่น

เว็บไซต์อย่างเป็นทางการของมังงะที่ Weekly Young Jump (ในภาษาญี่ปุ่น)
เว็บไซต์อย่างเป็นทางการของอนิเมะและภาพยนตร์ฉบับคนแสดง (ในภาษาญี่ปุ่น)
เกาลูน อุบัติรักปริศนาลับ (มังงะ) ที่เครือข่ายข่าวอนิเมะ
| ด ค กการ์ตูนซีรีส์ในปัจจุบันที่ตีพิมพ์ลงในยังจัมป์รายสัปดาห์ |
| --- | --- |
 เรียล  สงครามผงาดบัลลังก์จิ๋นซี  ภารกิจล้างพันธุ์นรก  สแน็คบาซึเอะกับเหล่าคนเพี้ยน  ชาโดว์เฮาส์  เกาลูน อุบัติรักปริศนาลับ  รักรักรักรักรักเธอหมดหัวใจจากแฟนสาว 100 คน  Uma Musume Cinderella Gray  Junket Bank  เมียทิ้งปิ๊งน้อง  The Days of Diamond  ด็อกส์เรด  Noa-senpai wa Tomodachi 
Website: youngjump.jp
ยุทธการขยับเหงือก

| ยุทธการขยับเหงือก |
| --- | --- |
ประเภท: วาไรตี้โชว์แนวตลก (ยุคแรก - 5.0) คอมเมดี้เกมโชว์
แสดงนำ: รายชื่อพิธีกร
ดนตรีแก่นเรื่องเปิด: ยุทธการขยับเหงือก
ดนตรีแก่นเรื่องปิด: ยุทธการขยับเหงือก
ประเทศแหล่งกำเนิด:  ไทย
ภาษาต้นฉบับ: ภาษาไทย
การผลิต
สถานที่ถ่ายทำ: เจ เอส แอล สตูดิโอ
กล้อง: หลายกล้อง
ความยาวตอน: 30 นาที (พ.ศ. 2532 - 2535) 1 ชั่วโมง (พ.ศ. 2536 - 2540 และ พ.ศ. 2562 - 2563)
บริษัทผู้ผลิต: เจ เอส แอล โกลบอล มีเดีย
ออกอากาศ
เครือข่าย: สถานีวิทยุโทรทัศน์กองทัพบก (พ.ศ. 2532 - 2540)   ช่องวัน 31 (พ.ศ. 2562 - พ.ศ. 2563)
ออกอากาศ: 8 มกราคม พ.ศ. 2532 – พ.ศ. 2540 9 มิถุนายน พ.ศ. 2562 – 5 เมษายน พ.ศ. 2563
ยุทธการขยับเหงือก เป็นรายการวาไรตี้โชว์แนวตลกของเจ เอส แอล โกลบอล มีเดีย เดิมออกอากาศทางททบ.5 เอชดี ออกอากาศครั้งแรกเมื่อวันที่ 8 มกราคม พ.ศ. 2532 พิธีกรชายทุกคนจะมีฉายาขึ้นต้นด้วยคำว่า เสนา เช่น เสนาโค้ก, เสนาเปิ้ล, เสนาหอย, เสนาเพชร, เสนาลิง ฯลฯ และพิธีกรหญิงทุกคนจะมีฉายาขึ้นต้นด้วยคำว่า เลขา ซึ่งในขณะนั้นมีคนเดียวคือเลขาแหม่ม ลักษณะรายการเป็นปล่อยมุกและการแกล้งดารารับเชิญ และมีการหักหลังดาราหรือหักหลังพิธีกรกันเอง มุกหักหลังนี้ได้เป็นต้นแบบของรายการสาระแนและฮาจะเกร็ง ในเวลาต่อมา
เมื่อรายการถึงจุดอิ่มตัวและเสียงตอบรับของผู้ชมลดน้อยลง ทำให้รายการปิดตัวลงเมื่อปลายปี พ.ศ. 2540 หลังจากออกอากาศมายาวนานถึง 9 ปี
ในปี พ.ศ. 2562 ยุทธการขยับเหงือกกลับมาอีกครั้งในชื่อ ยุทธการขยับเหงือก 5.0 พร้อมกับเหล่าเสนาหน้าใหม่มาซึ่งเป็นนักแสดงละครเวที เช่น ปอ อรรณพ, เนสท์ นิศาชล, น้ำ กัญญ์กุลณัช, ปาล์ม ธัญวิชญ์ และส้วม สุขพัฒน์ โดยมี เสนาหอย - เกียรติศักดิ์ อุดมนาค เป็นหัวหน้าเสนาธิการคนใหม่ ออกอากาศทุกวันอาทิตย์ เวลา 14.45 น. ทางช่องวัน 31 เริ่มออกอากาศเมื่อวันที่ 9 มิถุนายน พ.ศ. 2562  และยุติการออกอากาศเมื่อวันที่ 5 เมษายน พ.ศ. 2563
รูปแบบรายการ

รูปแบบที่ 1 เป็นรายการวาไรตี้บันเทิงทุกวันอาทิตย์ โดยจะเน้นการสนทนาจากแขกรับเชิญเป็นหลัก โดยในช่วงท้ายจะมอบตุ๊กตายุทธการเป็นของที่ระลึก
รูปแบบที่ 2 เป็นรายการวาไรตี้โดยมีเหล่าแขกรับเชิญที่จะมาสร้างสีสันและเสียงหัวเราะกับละครในฉบับยุทธการฯ พร้อมกับการหักหลัง และในช่วงท้ายจะมอบตุ๊กตายุทธการเป็นของที่ระลึก
รูปแบบที่ 3 เป็นรายการวาไรตี้เหมือนรูปแบบที่ 2 พร้อมกับการหักหลังและการเอาคืนของคนที่หักหลังจากแขกรับเชิญ (เทปที่ 39 เป็นต้นไปเป็นรูปแบบทอล์คโชว์ ยังมีช่วงเอาคืนตามปกติ)
รูปแบบการเอาคืน

รูปแบบที่ 1 แขกรับเชิญในรายการสามารถเลือกพิธีกรที่ต้องการเอาคืนอย่างละคน 1 เข้าไปในตู้แคบซูล ภายในตู้จะมีน้ำหวานซ่อนในตู้ เพื่อเป็นการราดตัวผู้ที่ถูกลงโทษเป็นการสิ้นสุดการเอาคืน
รูปแบบที่ 2 วงล้อเอาคืน แขกรับเชิญเป็นผู้กดปุ่มเพื่อสุ่มหาพิธีกรที่ต้องการเอาคืนอย่างละ 1 คน ไฟตกที่รูปพิธีกรคนไหนจะถูกลงโทษ หากไฟตกที่ เครื่องหมายคำถาม "?" แขกรับเชิญจะถูกลงโทษเอง โดยในการเอาคืนในรูปบบสาวน้อยตกน้ำ แขกรับเชิญจะต้องปาให้ตรงเป้าสีแดงให้ถูก ผู้ที่ถูกเลือกต้องตกจากเก้าอี้ หากปาไม่ถูก 3 ครั้งถือว่ารอด
รูปแบบที่ 3 แคบซูลแบบชัก พิธีกรทั้งหมดจะต้องเลือกแคบซูลด้วยตัวเองในที่นี้จะมีแป้งซ่อนอยู่ หากพิธีกรคนไหนดึงช้าสุดแป้งจะหล่นลงมาทันที
รูปแบบที่ 4 โยนเข้าเป้า แขกรับเชิญในรายการสามารถเลือกพิธีกรที่ต้องการเอาคืนอย่างละคน 1 เข้าไปในตู้แคบซูล เก้าอี้จะถูกเลื่อน แขกรับเชิญจะเป็นผู้โยนให้เข้าเป้า ตั้งแต่ 1 - 6 จะต้องโยนเข้าเป้าให้น้ำหวานราดลงมาที่ตัวผู้ที่ถูกลงโทษจนกว่าจนครบทั้ง 6 เป้า โดยไม่จำกัดเวลา
รูปแบบที่ 5 ฟรีสไตส์ ตั้งแต่เทปที่ 2 - 15 ของยุค 5.0 แขกรับเชิญจะเลือกพิธีกรที่ต้องการลงโทษตอนละ 2 คน โดยการลงโทษด้วยวิธีต่าง ๆ ในแต่ละสัปดาห์
รูปแบบที่ 6 ปืนใหญ่ยุทธการ ในเทปที่ 16 - 41 ของยุค 5.0 แขกรับเชิญในรายการสามารถเลือกพิธีกรที่ต้องการเอาคืนได้ตอนละ 1 คน เพื่อลงโทษ โดยการใช้กระสุนยิงด้วยปืนใหญ่ยุทธการ ในกระสุนนั้นมี 2 นัด แบบลงโทษชนิดเบา และ แบบลงโทษชนิดหนัก ซ่อนอยู่ แขกรับเชิญจะเป็นผู้เลือกจากถุงมือปริศนา ทั้ง 2 ข้าง โดยจะต้องเลือกข้างใดข้างหนึ่ง จะมีเลข 1 และ 2 ซ่อนอยู่ (เทปที่ 22 - 23 โดยให้ผู้ที่ถูกลงโทษเลือกกระสุนเอง และ เทปที่ 24 เป็นต้นไป ไม่มีการเลือกกระสุน) โดยแขกรับเชิญเป็นผู้ยิงกระสุนใส่ผู้ที่ถูกลงโทษ เป็นการสิ้นสุดลง
ลำดับรุ่นของเสนาธิการ > รุ่นที่ 1

สมชาย เปรมประภาพงษ์ (เสนาโค้ก) (เสียชีวิต) (ขึ้นมาเป็นหัวหน้าเสนาธิการแทนเสนาตา)
ปัญญา นิรันดร์กุล (เสนาตา) (หัวหน้าเสนาธิการ)
เกียรติ กิจเจริญ (เสนากิ๊ก)
สุริวิภา กุลตังวัฒนา (เลขาแหม่ม)
นาคร ศิลาชัย (เสนาเปิ้ล)
อรุณ ภาวิไล (เสนาตุ๋ย)
ลำดับรุ่นของเสนาธิการ > รุ่นที่ 2

พุฒิพงศ์ พรหมสาขา ณ สกลนคร (เสนาเพชร)
ชาญณรงค์ ขันทีท้าว (เสนาติ๊ก)
ลำดับรุ่นของเสนาธิการ > รุ่นที่ 3

อุดม แต้พานิช (เสนาโน้ส)
ลำดับรุ่นของเสนาธิการ > รุ่นที่ 4

เกียรติศักดิ์ อุดมนาค (เสนาหอย)
สมเกียรติ จันทร์พราหมณ์ (เสนาลิง)
วิชญ์ พิมพ์กาญจนพงศ์ (เสนาวิชญ์)
ลำดับรุ่นของเสนาธิการ > รุ่นที่ 5

อรรณพ ทองบริสุทธิ์ (เสนาปอ)
ธัญวิชญ์ เจนอักษร (เสนาปาล์ม)
สุขพัฒน์ โล่วัชรินทร์ (เสนาส้วม)
นิศาชล สิ่วไธสง (เลขาเนสท์)
กัญญ์กุลณัช ปัญญากิตตินันท์ (เลขาน้ำ)
เพลงไตเติ้ลรายการ

รูปแบบที่ 1 นำมาจากเพลง Noche Corriendo ของ Naoya Matsuoka
รูปแบบที่ 2 เป็นเพลงแนว มาร์ช เพลงนี้เนื้อร้องและทำนองประพันธ์โดย อิทธิสุนทร วิชัยลักษณ์ และ Forward เป็นผู้เรียบเรียงดนตรี และเป็นเพลงที่คุ้นหูที่สุดของรายการ
รูปแบบที่ 3
วินโดวส์ไลฟ์ เมสเซนเจอร์

| --- | --- |
นักพัฒนา: ไมโครซอฟท์
วันที่เปิดตัว: 22 กรกฎาคม 1999 (ในชื่อ MSN Messenger) 13 ธันวาคม 2005 (ในชื่อ Windows Live Messenger)

รุ่นเสถียร: 2012 (v16.4.3505.912)    /    2 ตุลาคม ค.ศ. 2012 (2012-10-02)
 
ระบบปฏิบัติการ: วินโดวส์เอกซ์พี หรือสูงกว่า  แมคโอเอสเท็น วินโดวส์โมบาย วินโดวส์โฟน ซิมเบียน โอเอส 9.x แบล็กเบอร์รี่โอเอส ไอโอเอส วินโดวส์ ซีอี เอกซ์บอกซ์ 360
ภาษา: 50 ภาษา
ประเภท: เมสเซนเจอร์ เครื่องลูกข่าย
สัญญาอนุญาต: ฟรีแวร์
เว็บไซต์: http://messenger.live.com
วินโดวส์ไลฟ์ เมสเซนเจอร์ (Windows Live Messenger หรือ WLM) เป็นโปรแกรมประเภทเมสเซนเจอร์ ซึ่งเป็นฟรีแวร์ จากไมโครซอฟท์ สำหรับวินโดวส์ เอกซ์พี วินโดวส์ วิสตา และวินโดวส์โมบาย ซึ่งก่อนหน้านี้จะรู้จักกันในชื่อของ "เอ็มเอสเอ็นเมสเซนเจอร์" (MSN Messenger) และยังเป็นที่นิยมอย่างสูงในประเทศไทย ผู้ใช้มักยังเรียกสั้น ๆ ว่า  "เอ็มเอสเอ็น"หรือ"เอ็ม" ตามชื่อเก่า วินโดวส์ไลฟ์เมสเซนเจอร์ เป็นส่วนหนึ่งของชุดบริการออนไลน์วินโดวส์ไลฟ์ สามารถรองรับระบบปฏิบัติการ วินโดวส์เอ็กพี ขึ้นไป
รุ่นเสถียรล่าสุดคือ 14.0.8117.416 ซึ่งออกเมื่อวันที่ 6 พฤศจิกายน พ.ศ. 2550 เป็นรุ่นที่รองรับทั้งหมด 34 ภาษา และเป็นรุ่นแรกที่รองรับการแสดงผลภาษาไทย ซึ่งประเทศไทยมีผู้ใช้ วินโดวส์ไลฟ์ เมสเซนเจอร์อยู่ประมาณ 2.5 ล้านคน โดยส่งข้อความโดยเฉลี่ย 70 ล้านข้อความต่อวัน หรือประมาณ 2.2 พันล้านข้อความต่อเดือน
ในวันที่ 8 เมษายน พ.ศ. 2556 วินโดวส์ไลฟ์เมสเซนเจอร์ได้ปิดตัวลงอย่างเป็นทางการและได้ย้ายบัญชีผู้ใช้ทั้งหมดไปที่โปรแกรมสไกป์แทน
ประวัติ

ชื่อแรกที่ออกมาคือ เอ็มเอสเอ็น เมสเซนเจอร์ เซอร์วิซ ออกเมื่อปี 1999 ที่ให้บริการขั้นพื้นฐาน เช่น การส่งข้อความโต้ตอบ รายชื่อผู้คนที่ติดต่อ ที่รองรับภาษาอังกฤษเท่านั้น จากนั้นจึงเพิ่มแบนเนอร์โฆษณาและฟีเจอร์ต่าง ๆ และปรับหน้าตาโปรแกรมให้สอดคล้องกับการใช้งานของผู้ใช้ ต่อมาได้ออก เอ็มเอสเอ็น เวอร์ชัน 3 ในปี 2000 สามารถส่งไฟล์ระหว่างเครื่องคอมพิวเตอร์ และจากเครื่องคอมพิวเตอร์ไปยังโทรศัพท์ รวมทั้งเพิ่มความสามารถของด้านไฟล์เสียง ปีถัดมาได้เปลี่ยนแปลงทางด้านยูสเซอร์ อินเทอร์เฟซ และการการแบ่งกลุ่มของรายชื่อผู้ติดต่อ มีการเปลี่ยนชื่อจาก เอ็มเอสเอ็น เมสเซนเจอร์ เซอร์วิซ เป็น เอ็มเอสเอ็น เมสเซนเจอร์
ในปี 2003 เพิ่มฟีเจอร์ต่าง ๆ เช่น อิโมติคอน ภาพแทนตัว และภาพพื้นหลัง และในปี 2005 เพิ่มฟีเจอร์ อย่างเช่น วิงค์ รูปภาพเคลื่อนไหว อิโมติคอน และแบ๊คกราวด์ และยังเพิ่มการใช้งานของ Voice Clip ที่สามารถอัดเสียงได้นาน 15 วินาที และสามารถส่งต่อไปยังผู้อื่นได้ ต่อมาในปี 2006 เอ็มเอสเอ็น เมสเซนเจอร์ ได้เปลี่ยนชื่อเป็น วินโดวส์ ไลฟ์ เมสเซนเจอร์ โดยได้เพิ่มลูกเล่นต่าง ๆ เช่น การโทรศัพท์จากคอมพิวเตอร์ไปยังเครื่องโทรศัพท์ และ วินโดวส์ ไลฟ์ ทูเดย์ และยังรองรับการใช้งานภาษาไทย
ในปี 2007 ได้เปิดตัวโปรแกรมเวอร์ชัน 8.5 ได้ปรับปรุงเพิ่มอย่างเช่น ชื่อและรูปภาพของผู้ใช้งานจะปรากฏบนคอมพิวเตอร์ทุกเครื่องที่เข้าใช้งาน และยังสามารถ ส่งเอสเอ็มเอสผ่านทางเอ็มเอสเอ็น และเพิ่มเมนู report abuse ด้วย
i'm

i'm  เป็นโครงการที่ริเริ่มจากวินโดวส์ไลฟ์ เมสเซนเจอร์ ซึ่งออกแบบเพื่อให้รายได้จากการโฆษณาไปยังมูลนิธิ หรือองค์กร ที่ไม่หวังผลกำไร โดยผู้ใช้สามารถเลือกองค์กรที่ต้องการได้ตามที่แสดงในตารางด้านล่าง ด้วยการใส่โค้ดที่ต้องการนำหน้าชื่อในวินโดวส์ไลฟ์ เมสเซนเจอร์ 8.1 หรือสูงกว่า
| โค้ดขึ้นต้น | องค์กร |
| --- | --- |
*red+u: American Red Cross
*bgca: Boys & Girls Club
*naf: National AIDS Fund
*mssoc: National Multiple Sclerosis Society
*9mil: NineMillion.org
*sierra: Sierra Club
*help: StopGlobalWarming.org เก็บถาวร 2007-01-09 ที่ เวย์แบ็กแมชชีน
*komen: Susan G. Komen for the Cure
*unicef: กองทุนเพื่อเด็กแห่งสหประชาชาติ
*oxfam: Oxfam International
*wwf: มูลนิธิคุ้มครองสัตว์ป่าของโลก
*hsus: Humane Society of the United States
*acs: American Cancer Society
*one: ONE Campaign
โพรโทคอล

เอ็มเอสเอ็นเมสเซนเจอร์ใช้ โปรโตรคอล Mobile Status Notification (MSNP) บน TCP (และบางครั้งก็ใช้ HTTP เพื่อจัดการกับพร็อกซี่) ในการเชื่อมต่อไปยังบริการดอตเน็ตเมสเซนเจอร์ โดยผ่านพอร์ต 1863 ของ messenger.hotmail.com ปัจจุบันโพรโทคอลนี้ได้พัฒนามาถึงรุ่นที่ 13 แล้ว (MSNP13) ซึ่งเอ็มเอสเอ็นเมสเซนเจอร์ 7.5 และไคลเอนต์อื่น ๆ ก็ใช้โพรโทคอลรุ่นนี้อยู่ โพรโทคอลรุ่นนี้ถูกเปิดเผยเพียงบางส่วนเท่านั้น ไมโครซอฟท์เคยเปิดเผยโพรโทคอลรุ่นที่ 2 (MSNP2) สำหรับนักพัฒนาในปี ค.ศ. 1999 ที่ Internet Draft แต่ไม่เคยเปิดเผยรุ่นที่ 8, 9, 10, 11 หรือ 12 ต่อสาธารณชนเลย บริการดอตเน็ตเมสเซนเจอร์อนุญาตให้ใช้โพรโทคอลรุ่นที่ 8 ขึ้นไปในการเชื่อมต่อเท่านั้น คำสั่งต่างๆในโปรโตรคอลรุ่นที่ 8, 9, 10, 11, 12 จะสามารถรู้ได้โดยใช้โปรแกรมดักจับเช่น Ethereal. MSNP13 จะยังคงใช้เป็นโพรโทคอลใน Windows Live Messenger 8
วินโดวส์ไลฟ์เมสเซนเจอร์ใช้โพรโทคอล  Microsoft Status Notification (MSNP) บน TCP (และบางครั้งก็ใช้ HTTP เพื่อจัดการกับพร็อกซี่) ในการเชื่อมต่อไปยังบริการดอตเน็ตเมสเซนเจอร์ โดยผ่านพอร์ต 1863 ของ messenger.hotmail.com ปัจจุบันโพรโทคอลนี้ได้พัฒนามาถึงรุ่นที่ 14 แล้ว (MSNP14) ซึ่งวินโดวส์ไลฟ์เมสเซนเจอร์ และไคลเอนต์อื่น ๆ ก็ใช้โพรโทคอลรุ่นนี้อยู่ MSNP14 เพิ่มส่วนในการใช้งานร่วมกันในแบบ interoperability กับ Yahoo Messenger โพรโทคอลรุ่นนี้ถูกเปิดเผยเพียงบางส่วนเท่านั้น ไมโครซอฟท์เคยเปิดเผยโพรโทคอลรุ่นที่ 2 (MSNP2) สำหรับนักพัฒนาในปี พ.ศ. 2542 ที่ Internet Draft แต่ไม่เคยเปิดเผยรุ่นที่ 8, 9, 10, 11, 12, 13 หรือ 14 ต่อสาธารณชนเลย บริการดอตเน็ตเมสเซนเจอร์ในขณะนี้อนุญาตให้ใช้โพรโทคอลรุ่นที่ 8 ขึ้นไปในการเชื่อมต่อเท่านั้น คำสั่งต่าง ๆ ในโปรโตรคอลรุ่นที่ 8, 9, 10, 11, 12, 13 และ 14 จะสามารถรู้ได้โดยใช้โปรแกรมดักจับเช่น Wireshark
ดูเพิ่ม

เอ็มเอสเอ็นเมสเซนเจอร์ รุ่นก่อนที่จะเปลี่ยนชื่อเป็นวินโดวส์ไลฟ์เมสเซนเจอร์
วินโดวส์ไลฟ์ สเปซเซส
วินโดวส์ไลฟ์
แหล่งข้อมูลอื่น

เว็บทางการของวินโดวส์ไลฟ์เมสเซนเจอร์  เก็บถาวร 2008-07-06 ที่ เวย์แบ็กแมชชีน (ไทย)
ดาวน์โหลดวินโดวส์ไลฟ์ เมสเซนเจอร์ ภาษาไทย
บล็อกวินโดวส์ไลฟ์เมสเซนเจอร์ (อังกฤษ)
หน้าหลักโครงการ i'm เก็บถาวร 2010-06-15 ที่ เวย์แบ็กแมชชีน (อังกฤษ)
วิดีโอพูดคุยกับผู้พัฒนาเกี่ยวกับวินโดวส์ไลฟ์เมสเซนเจอร์ว่าคือ อะไร อย่างไร และทำไม (อังกฤษ)
โครงการ i'm
ไฮ-ร็อก

| ไฮ-ร็อก |
| --- | --- |
สัญลักษณ์ของวง
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: เฮฟวี่เมทัล ฮาร์ดร็อก แกลมเมทัล อัลเทอร์เนทีฟร็อก
ช่วงปี: พ.ศ. 2531 - 2540 พ.ศ. 2549 - ปัจจุบัน
ค่ายเพลง: อาร์.เอส.โปรโมชั่น

สมาชิก: (จ้อน) ภูริช สุขารมณ์       (ต้อม) วัชระ จันทรบุตร  (ตุ้ย) อนุรักษ์ ยิ่งนคร   (เป้) สุรัช ทับวัง   (ปิงปอง) ดำรงสิทธิ์ ศรีนาค

อดีตสมาชิก: (เต้ย) กิตติศักดิ์ เจริญคงสมัย (เสียชีวิตแลัว)   (ทอม) พชรวัฒน์ บรรทอน ต็อก (เสียชีวิตแล้ว) (อั๋น) พรพรหม พุ่มสวัสดิ์   (แม็ค) เสรี วิหคเหิร   ดรีม (กบ) วรดิฐ กิจจาทร

เว็บไซต์: www.hirockband.com
ไฮ-ร็อก (อังกฤษ: Hi-Rock) กลุ่มดนตรีเฮฟวีเมทัลสัญชาติไทย สังกัดบริษัท อาร์.เอส.โปรโมชั่น
ประวัติ

ไฮ-ร็อก ก่อกำเนิดขึ้นจาก ตุ้ย (อนุรักษ์ ยิ่งนคร) และ แม็ก (เสรี วิหคเหิร)  จึงรวบรวมเพื่อน ๆ อีกสามคนเข้าร่วมเป็นวง  ส่วน เป้ (สุรัช ทับวัง) เริ่มเข้าร่วมในฐานะมือเบสและนักร้องนำ โดยเล่นดนตรีประจำวงอยู่ที่ร้าน Rock Pub และได้เริ่มปรากฏสู่สาธารณชนนับหมื่นคนในฐานะวงแบ็คอัพให้กับ ปฐมพร ปฐมพร ในคอนเสิร์ตเปิดอัลบั้มแรกของปฐมพรที่ลาน สวป. มหาวิทยาลัยรามคำแหง เมื่อกลางปี พ.ศ. 2532 ก่อนจะได้รับการทาบทามจาก เสือ ธนพล อินทฤทธิ์ แมวมองของอาร์.เอส.ให้ออกอัลบั้มชุดแรก
ไฮ-ร็อก เป็นที่รู้จักกันในปี พ.ศ. 2533 จากการออกอัลบั้มชุดแรกในชื่อชุด คนพันธุ์ร็อก ซึ่งนับได้ว่าเป็นการพลิกโฉมหน้าวงการดนตรีในเมืองไทย เนื่องจากในช่วงเวลานั้นกระแสดนตรีหลักมักจะเป็นแนวป็อปร็อก หรือเพลงป็อบวัยรุ่นใส ๆ ด้วยแนวดนตรีที่หนักแน่นในแบบเฮฟวี่เมทัล พร้อมด้วยการแต่งกายที่แรง สีสันจัดจ้านไม่เหมือนใคร โดยได้รับอิทธิพลมาจากวงซินเดอเรลล่า ของสหรัฐอเมริกา และเลาด์เนสส์ ของญี่ปุ่น
ไฮ-ร็อก มีความโดดเด่นที่ตัวนักร้องนำ คือ เป้ (สุรัช ทับวัง) ด้วยเสียงร้องที่แหลมสูง เคยได้ชื่อว่าเป็นนักร้องที่มีเสียงสูงที่สุดในเมืองไทยด้วย
ในปี พ.ศ. 2541 เป้ได้ออกผลงานอัลบั้ม โฉบเดี่ยว ชุดแรกกับต้นสังกัดเดิม ในขณะเดียวกันสมาชิกที่เหลือได้ตั้งวงขึ้นใหม่ในนาม ฮิร็อคชิม่า (HIROCKSHIMA) ในสังกัด นีโอ มิวสิก เน็ทเวิร์ค แล้วเงียบไปหลายปี ก่อนที่ปลายปี พ.ศ. 2549 จะกลับมารวมตัวและเล่นคอนเสิร์ตกันอีกครั้งและแยกย้ายกันไป
ในปี พ.ศ. 2553 - 2554 ไฮ-ร็อกได้กลับมารวมตัวกัน โดยได้นำเอา อั๋น นักร้องนำวงสโนว์ไวท์ มาอยู่ในตำแหน่งร้องนำแทน ส่วนเป้ ขอพักนิดนึง ก่อนจะพักวงไปเกือบปี (ซึ่งเป้ได้ไปทำงานเป็นนักร้องเดี่ยวแทน)
ในปี พ.ศ. 2555 ไฮร็อก ได้กลับมารวมตัวกันอีกครั้งโดยได้นักร้องนำคนใหม่ โดยเอา ทอม (นักร้องนำวง Neverland) มาอยู่ในตำแหน่งร้องนำแทนนักร้องคนเก่าที่ออกไป
ในปี พ.ศ. 2556 ไฮร็อก ได้ปล่อยซิงเกิล คือนิรันดร์ ซึ่งเป็นเพลงประกอบภาพยนตร์เรื่อง 13.00 sunday จากการรวมตัวกันของ ไฮร็อค ชุด คนพันธ์ร็อค โดยมี ตุ้ย ไฮร็อค, แม็ค ไฮร็อค, เต้ย ไฮร็อค เป็นผู้นำทีม ไฮร็อคชุดนี้ ซึ่งได้มีการเปลี่ยนแปลงในตำแหน่งร้องนำ รับหน้าที่ร้องนำแทนโดย ทอม พชรวัฒน์ บรรทอน และตำแหน่งเบสโดย ต็อก (อดีตมือเบสแหลม มอริสัน)
ในปี พ.ศ. 2558 กิตติศักดิ์ คงสมัย ได้ลาออกจากวง เนื่องมาด้วยความขัดแย้งในกรณีนักร้องนำของวง
ในปี พ.ศ. 2559 ได้มีการปล่อยตัวอย่างเดโมเพลงใหม่ของ ไฮร็อค ภายใต้ชื่ออัลบั้ม 25 ปี ไฮร็อค โดย เสรี วิหคเหิร มือคีย์บอร์ดผ่านทางเฟสบุ๊คเพจ Hi-Rock แต่โครงการอัลบั้มนี้ก็ได้ถูกล้มเลิกไปในเวลาต่อมาอย่างไม่ปรากฏสาเหตุแน่ชัด
ในปี พ.ศ. 2560 เต้ย กิตติศักดิ์ เจริญคงสมัย อดีตมือกลองของวงได้ล้มป่วยลงโดยตรวจพบว่าเป็นโรคมะเร็งตับระยะสุดท้ายทำให้ เป้ อนุวรรตน์ อดีตนักร้องนำของวงได้จัดคอนเสิร์ตเพื่อนำเงินรายได้มาช่วยเหลือ จนในวันที่ 8 กรกฎาคม พ.ศ. 2560 เต้ย กิตติศักดิ์ ได้เสียชีวิตอย่างสงบ
ในปี พ.ศ. 2562 ได้มีการรวมวงกันระหว่างสมาชิกวงจากอัลบั้มที่ HIV อีกครั้งหนึ่งเพื่อทำการออกทัวร์ และบันทึกเสียงอัลบั้มใหม่ และได้มีการประกาศว่า เสรี วิหคเหิร หรือ แม็ค ไม่ได้มีส่วนร่วมในการรวมวงเนื่องจากความแตกต่างทางความคิด
สมาชิก

สุรัช ทับวัง (เป้) : ร้องนำ, กีตาร์, เบส(ปัจจุบันเปลี่ยนชื่อเป็น อนุวรรตน์)
อนุรักษ์ ยิ่งนคร (ตุ้ย) : กีตาร์/หัวหน้าวง
ภูริช สุขารมณ์ (จ้อน) : เบส
วัชระ จันทรบุตร (ต้อม) : คีย์บอร์ด
ดำรงสิทธิ ศรีนาค (ปิงปอง) : กลอง
สมาชิก > สมาชิกทัวร์คอนเสิร์ต

ปิยวัช ใหม่เจริญ (กั้ง): กลอง
ยลดา เพ็ชรากรณ์ (ดรีม): กลอง
พชรวัฒน์ บรรทอน (ทอม) : ร้องนำ (ร่วมงานในซิงเกิ้ล คือนิรันดร์)
วรวุธ พานิชกุล * (โต้ง) :  กีตาร์  (ร่วมงานเฉพาะกิจ)
พรพรหม พุ่มสวัสดิ์ (อั๋น) : ร้องนำ
กิตติศักดิ์ เจริญคงสมัย (เต้ย) : กลอง (ร่วมงานเฉพาะชุดแรก และซิงเกิ้ล คือนิรันดร์) (เสียชีวิตแล้ว วันที่ 8 กรกฎาคม พ.ศ. 2560)
(แม็ก) เสรี วิหคเหิร คีย์บอร์ด (ปัจจุบันไปเป็นเกษตรกร ปั้นเด็กเล่นเบสท่ายาก โชว์ตามงานสัตว์เลี้ยง ในนาม วินนี่ แม็กซ์ ไฮร็อค)
ต๊อก (เสียชีวิตแล้ว) เบส
ธนา อักษรพันธ์ (ออม): กีต้าร์(ถูกชักชวนให้มาร่วมงานในซิงเกิ้ล พิษรัก ไหนว่าจะจำ ในอัลบั้มร็อกอำพัน)
วรดิฐ กิจจาทร (กบ): ร้องนำ (สมาชิกยุคก่อตั้ง ก่อนออกอัลบั้ม ต่อมาได้เป็นนักร้องนำของวงพลอย แทนจิ๊บ-วสุ แสงสิงแก้ว ที่ลาออกไปเรียนต่อด้านรัฐศาสตร์ที่อเมริกา)
สมนึก เสถียรสถาพร (นึก): กลอง (สมาชิกยุคก่อตั้ง ก่อนออกอัลบั้ม) (ทีมที่ไปออดิชั่นร้านร็อคผับสะพานหัวช้างแล้วได้ลงเล่นประจำ ออกเพราะทะเลาะกับกบ)
ผลงาน > สตูดิโออัลบั้ม

คนพันธุ์ร็อก (มิถุนายน พ.ศ. 2533)
บัญญัติผ่าแปด (กันยายน พ.ศ. 2534)
เจ็บกว่านี้มีอีกไหม (13 กรกฎาคม พ.ศ. 2536)
HIV (18 ตุลาคม พ.ศ. 2539)
ผลงาน > อัลบั้มรวม

รวมฮิต ไฮร็อค (2536)
ร็อกเพื่อนกัน (ตุลาคม 2537)
The Best Of HI-ROCK (2539)
Save Hits HI-ROCK (2540)
Big Bonus HI-ROCK (2541)
Superstar Karaoke HI-ROCK Vol.37 (2545)
25 Best Of HI-ROCK (มีนาคม 2549)
Classic HI-ROCK (พฤษภาคม 2556)
MP3 HI-ROCK HI HITS (มิถุนายน 2556)
MP3 Prince of Rock HI-ROCK (มีนาคม 2558)
ผลงาน > ซิงเกิล

คือนิรันดร์ ost. บ่ายโมงวันอาทิตย์ 12.00 (พ.ศ. 2556)
ผลงาน > เดโม

25 ปี ไฮร็อค (2560) (ไม่มีการวางจำหน่าย)
ผลงาน > หนังสือ

นิยาม Rock รวมสุดยอดเพลงร็อคยุค 1980-2000
THE GUITAR CLASSIC ROCK
40 th The Legend of The Guitar
Greatest Rock
Classic Rock
รางวัล

รางวัลโทรทัศน์ทองคำ ครั้งที่ 5 ประจำปี พ.ศ. 2533 มิวสิกวิดีโอดีเด่น จากเพลง กระจกร้าว
แหล่งข้อมูลอื่น

เว็บไซต์อย่างเป็นทางการของวง
| ด ค กไฮ-ร็อก |
| --- | --- |
สุรัช ทับวัง   • อนุรักษ์ ยิ่งนคร  •  ภูริช สุขารมณ์  •  เสรี วิหคเหิร  •  ดำรงสิทธิ ศรีนาค  •  กิตติศักดิ์ คงสมัย • วัชระ จันทรบุตร
อัลบั้ม: คนพันธุ์ร็อก (2533)  •  บัญญัติผ่าแปด (2534)  •  เจ็บกว่านี้มีอีกไหม (2536)  •  HIV (2538)
ดูเพิ่มเติม: อาร์.เอส.โปรโมชั่น •  ช็อต ชาร์จ ช็อก ร็อก คอนเสิร์ต
หินตะกอน

อุลูรู หรือหินแอร์ส (Ayers Rock) เป็น กลุ่มหินทรายขนาดใหญ่ในนอร์เทิร์นเทร์ริทอรี ประเทศออสเตรเลีย
ภาพหินโผล่ของชั้นหินตะกอน 2 ชนิด คือชั้นหินปูนวางซ้อนทับชั้นหินดินดานปนปูน ณ ที่ราบสูงคัมเบอร์แลนด์ รัฐเทนเนสซี
หินตะกอน (อังกฤษ: sedimentary rock) คือ หินที่เกิดจากการตกตะกอนของเม็ดแร่ที่ได้จากการผุพังของหินชนิดใดก็ได้ที่ผิวโลก และถูกพัดพาไปโดย น้ำ ลม หรือธารน้ำแข็ง แล้วจับตัวกันแข็งเป็นหิน หรือเกิดจากการตกตะกอนทางเคมีของสารละลายจากในน้ำ ในลำธาร ทะเล หรือมหาสมุทร เนื่องจากปฏิกิริยาทางเคมีหรือการระเหยของน้ำ ที่อุณหภูมิปกติบนผิวโลก ลักษณะเด่นของหินตะกอน คือ การเกิดเป็นชั้นหลายๆชั้น อาจมีซากดึกดำบรรพ์ หรือแสดงลักษณะโครงสร้างของการตกตะกอนตามลำดับอายุซึ่งอาจจะเกิดจากการทับถมได้
การเรียกชื่อ

เนื่องจากลักษณะที่หินตะกอนในประเทศไทยเรามักแสดงลักษณะชั้น (bed) เนื่องจากการตกตะกอนให้เห็นเด่นชัด จึงทำให้ในอดีตมีหลายท่านเรียกชื่อหินตะกอนเหล่านี้อีกอย่างหนึ่งว่า "หินชั้น" แต่ในปัจจุบันพบว่าการเรียกชื่อหินตะกอนว่าหินชั้นนั้น ไม่ค่อยเป็นที่นิยมสักเท่าไร ในทั่วไปนี้ให้ใช้ชื่อ "หินตะกอน" ในการเรียกชื่อหินตะกอนแทนคำว่า หินชั้น
ประเภทของหินตะกอน

นักธรณีวิทยาจำแนกหินตะกอนตามลักษณะการเกิดออกเป็น 3 กลุ่มคือ
หินตะกอนอนุภาค (Clastic rocks)
หินกรวดมน (Conglomerate) เป็นหินเนื้อหยาบเกิดจากตะกอนซึ่งเป็นหิน กรวด ทราย ที่ถูกกระแสน้ำพัดพามาอยู่รวมกันแล้วแข็งตัว สารละลายในน้ำใต้ดินทำตัวเป็นซิเมนต์ประสานให้อนุภาคใหญ่เล็กเหล่านี้ เกาะตัวกันเป็นก้อนหิน
หินทราย (Sandstone) เป็นหินตะกอนเนื้อละเอียดปานกลาง เกิดจากการทับถมตัวของทรายเป็นระยะเวลานาน มีองค์ประกอบหลักเป็นแร่ควอรตซ์ คนโบราณใช้หินทรายแกะสลัก สร้างปราสาท และทำหินลับมีด
หินดินดาน (Shale) เป็นหินตะกอนเนื้อละเอียดมาก เนื่องจากประกอบด้วยอนุภาคทรายแป้งและอนุภาคดินเหนียวทับถมกันเป็นชั้นบาง ๆ ขนานกัน เมื่อทุบหินจะแตกตัวตามรอยชั้น (ฟอสซิลมีอยู่ในหินดินดาน) ดินเหนียวที่เกิดดินดานใช้ทำเครื่องปั้นดินเผา
หินตะกอนเคมี (Chemical sedimentary rocks)
หินปูน (Limestone) เป็นหินตะกอนคาร์บอเนต เกิดจากการทับถมของตะกอนคาร์บอเนตในท้องทะเล ทั้งจากสารอนินทรีย์ และซากสิ่งมีชีวิต เช่น ปะการัง และกระดองของสัตว์ทะเล ซึ่งถับถมกันภายใต้ความกดดันและตกผลึกใหม่เป็นแร่แคลไซต์จึงทำปฏิกิริยากับกรด หินปูนใช้ทำเป็นปูนซิเมนต์ และใช้ในการก่อสร้าง
หินเชิร์ต (Chert) หินตะกอนเนื้อแน่นแข็ง เกิดจากการตกผลึกใหม่ เนื่องจากน้ำพาสารละลายซิลิกาเข้าไปแล้วระเหยออก ทำให้เกิดผลึกซิลิกาแทนที่เนื้อหินเดิม หินเชิร์ตมักเกิดขึ้นใต้ท้องทะเล เนื่องจากแพลงตอนที่มีเปลือกเป็นซิลิกาตายลง เปลือกของมันจะจมลงทับถมกัน หินเชิร์ตจึงปะปนอยู่ในหินปูน
หินตะกอนอินทรีย์ (Organic sedimentary rocks)
ถ่านหิน (Coal) เกิดจากการทับถมของซากพืชที่ยังไม่เน่าเปื่อยไปหมดเนื่องจากสภาวะออกซิเจนต่ำ สภาวะเช่นนี้เกิดตามห้วยหนองคลองบึง ในแถบภูมิอากาศแบบเส้นศูนย์สูตร การทับถมทำให้เกิดการแรงกดดันที่จะระเหยขับไล่น้ำและสารละลายอื่น ๆ ออกไป ยิ่งมีปริมาณคาร์บอนมากขึ้นถ่านหินจะยิ่งมีสีดำ เริ่มจาก พีต เป็นถ่านหินคุณภาพต่ำ ลิกไนต์ (Lignite) เป็นถ่านหินคุณภาพปานกลาง มีมากที่เหมืองแม่เมาะ จ. ลำปาง บิทูมินัส เป็นถ่านหินมีคุณภาพดีกว่าลิกไนต์ แอนทราไซต์ (Anthracite) เป็นถ่านหินคุณภาพสูง ต้องนำเข้าจากต่างประเทศ นอกจากนี้ยังมี ซับบิทูมินัส เป็นถ่านหินที่มีคุณภาพอยู่ระหว่างลิกไนต์กับบิทูมินัส ซึ่งพบได้ในประเทศไทยเท่านั้น